དེའང་སློབ་གྲྭ་ཆེན་མོ་དང་སློབ་དཔོན་བྱེད་པ་དང་བསྡུར་ན།ཝ་དྷ་ཚི་ནི་གསར་འགྱུར་གྱི་སྨྱན་བྱེད་ནས་ལས་ཀ་སྒྲུབ་པ་ལ་ཡི་རངས་པར་གྱུར།༡༩༧༧ལོར།ཁོངདུས་བབ་བདུན་དེབཀྱི་ཁོངས་སུ་ཞུགས་ཏེ་སྒྲིག་གཙོ་གཞོན་པའི་སྟེགས་བུར་བཞུགས་ཤིང་།དེ་ནས་བཟུང་འཇར་མན་རྩོམ་རིག་གི་སྡེར་ཤུགས་རྐྱེན་ཆེས་ཆེ་བའི་དཔྱད་བརྗོད་པ་ཞིག་ཏུ་གྱུར་བར་མ་ཟད།ཀུན་གྱིས་རྩོད་གླེང་གི་མདའ་མོ་འཕེན་སའི་རྩོམ་རིག་ཤན་འབྱེད་པ་ཞིག་ཏུའང་གྱུར།ཏག་ཏག་དུས་སྐབས་དེ་ལ།ཁོང་གི་རྩོམ་རིག་དཔྱད་བརྗོད་ཀྱི་ལས་ཀ་དེ་དར་བའི་རྩེ་མོར་སོན།ཁོང་གིས་བྲིས་པའི་འཇར་མན་གྱི་རིག་གནས་སྐོར་གྱི་གསར་འཕྲིན་མང་པོ་ཞིག་ལ་སྤྱི་ཚོགས་ཡོངས་ཀྱིས་དོ་སྣང་ཆེན་པོ་བྱས།དཔེར་ན་ཁོང་གིས་བྲིས་པའི་འཇར་མན་མཉམ་འབྲེལ་རྒྱལ་ཁབ་ཀྱི་སྲིད་འཛིན་ཁཱར་སི་ཐིནགྱི་སྐོར་དང་།གཡོན་ལྷུང་རྩོམ་པ་པོ་ཕོལ་ཙལགྱིས་ཉེན་རྟོག་པར་མེ་མདས་བརྒྱབ་རྐྱེན་བཙོན་དུ་བཅུག་རྗེས་ཁོས་བཙོན་ཁང་གི་ཞོགས་ཟས་ཀྱི་བྱ་སྒོང་ལེགས་པོ་མིན་པའི་སྐོར་ལ་འཁང་ར་བྱས་པའི་སྐོར་སོགས་སོ།།དེ་མིན་ཝ་དྷ་ཚི་མཆོག་གིས་ན་ཙི་བའི་དོན་རྐྱེན་གྱི་ནང་དུ་ཚུད་པའི་རྩོམ་པ་པོ་སྟེ།ཨན་ཟི་ཡོང་ནརསོགས་ཀྱི་སྐོར་ལའང་སྨྱུག་ཁ་ཤུགས་ཆེར་གཏད་མྱོང་།